C

– Grožđe za proizvodnju vina „Soave” s dodatnom specifikacijom potpodručja „Colli Scaligeri” mora se uzgajati na području koje je razgraničeno kako slijedi: Počevši od zapadnog dijela (San Martino Buon Albergo), od mjesta Marcellise u općini San Rocco, spušta se u mjesto Bosco della Fratta sve do Fenilona. Odatle prolazi uz cestu koja dijeli dolinu od brda, vodi do mjesta Palù, a zatim vodi do mjesta Casette u smjeru San Giacoma. Odatle prolazi podno brda i skreće prema pokrajinskoj cesti u smjeru mjesta Monticelli u općini Lavagno. Prolazi kroz Fontanu do San Pietra (Lavagno). Prolazi uz cestu koja čini granicu između doline i brda te nastavlja kroz Villu Alberti, prolazi kroz Boschetto i Turano sve do presijecanja sa stazom Progno di Mezzane na visini od 92 m, koju slijedi u smjeru sjevera do presijecanja s ulicom Via Leon koja vodi prema istoku, a zatim prema jugu u smjeru lokaliteta C. Spiazzi, a potom kroz mjesta Squarzego, Montecurto di Sopra, Canova i Casotti. Odatle nastavlja prema istoku do mjesta Calle u općini Illasi, prema jugu pokrajinskom cestom do crkve u mjestu San Zeno, a potom prema istoku sve do ulice Ceriani. Odatle nastavlja do Ville i slijedi cestu koja dijeli brdo od doline pokraj ulice Naronchi. Zatim prolazi kroz San Pietro i uz cestu do ulica Pontesello i Caneva u smjeru sjevera sve do mjesta Orgnano. Od mjesta Orgnano kreće prema sjeveroistoku i prolazi uz brdo do mjesta San Vittore. Odatle cesta kreće u smjeru sjevera kroz Molini prije nego što dođe do zadruge Cantina Sociale u općini Cazzano di Tramigna, nakon čega prolazi kroz Fenil del Monte. Zatim nastavlja do ulice Molini (kroz Cazzano di Tramigna) i prije nego što presiječe ulicu Via Siro Conti skreće prema jugu-jugoistoku kroz Chiavicu, uz Canovu, sve do mjesta Costeggiola u općini Soave. Zatim se uzdiže u smjeru sjeveroistoka i slijedi razgraničenje za „Soave” Classico kroz Casa Nui, Villa Visco i Valle Crivellara, a potom nastavlja prema istoku, ne razilazeći se od područja proizvodnje vina „Soave” Classico kroz mjesta Meggiano i Ca’ Vecchie. Razgraničenje odatle nastavlja prema sjeveru kroz i Motti u općini Montecchia di Crosara i kroz mjesto Castello te prolazi kroz centar mjesta Montecchia i mjesto Biondari sve do mjesta Lauri. Odatle cesta presijeca pokrajinsku cestu do rudnika bazalta, a zatim nastavlja prema jugu u smjeru mjesta Danesi di Sotto, Casarotti i Dal Cero. Zatim ulazi u općinu Roncà na istoku, prolazi kroz ulicu Prandi do naselja Roncà (vidjeti pojedinosti C1 i C2). Odatle kreće u smjeru gradića Vittori i skreće prema jugu prema Momellu i Binellu sve do mjesta Calderina na granici s općinom Gambellara. Razgraničenje slijedi granicu s pokrajinom Vicenza i njezinih općina Monteforte, Roncà i San Giovanni Ilarione do ceste koja prelazi granicu pokrajine, južno od planine Madarosa, a zatim se spaja s cestom u smjeru općine San Giovanni Ilarione, prolazi pokraj mjesta Deruti, Lovati, Paludi i Rossetti sve do spomenutog naselja. Odatle slijedi cestu kroz mjesta Cereghi, Fornace i Tessari na visini od 250 m, prolazi uz Vaio Muni do Soeja i nastavlja do točke gdje se spajaju granice općina Tregnago, San Giovanni Ilarione i Cazzano. Od te točke razgraničenje slijedi granicu općine Cazzano do Soraighea, a odatle slijedi cestu podno obronaka planine Bastia, prvo prema sjeveru, a zatim prema istoku ispod lokaliteta C. Andreani. Potom slijedi cestu kroz mjesto Montecchia di Crosara do rijeke Albo. Nakon što se spoji s cestom iz smjera Tolottija, razgraničenje skreće prema jugu na visini od 300 m, prolazi ispod lokaliteta C. Brustoloni i spaja se s cestom koja vodi prema lokalitetu Dami na visini od 326 m. Zatim se granice između općina Soave, Cazzano i Montecchia spajaju na visini od 418 m, a odatle razgraničenje slijedi granicu između općina Cazzano i Montecchia u smjeru sjevera sve dok se nakon 100 metara ne presječe sa stazom koju slijedi prema zapadu sve do lokaliteta C. Fontana Fora. Zatim slijedu stazu prema jugu do mjesta Pissolo di Sopra i nastavlja u smjeru mjesta Pissolo di Sotto dok ne prođe naselje. Nastavlja kroz mjesto Chiavica i slijedi cestu koja vodi od naselja Canova do mjesta Cazzano di Tramigna. Dolazi do centra Cazzana (na visini od 100 m), skreće prema zapadu do rijeke Tramigne i silazi prema jugu do mosta na cesti u smjeru mjesta Illasi. Slijedi tu cestu prema zapadu sve do raskrižja u mjestu S. Colombano, a zatim slijedi cestu sve do kapelice (na visini od 135 m). Nastavlja prema jugu (vidjeti pojedinost A2*) do mjesta Grisi, a zatim nastavlja u smjeru istok-jugoistok i prolazi kroz Case Val dell’Oco te nastavlja sve do mjesta Cereolo di Sopra. Slijedi cestu koja vodi do mjesta Cereolo di Sotto, a zatim cestu koja u smjeru zapada vodi do špilje Bocca Scaluce te slijedi prvo stazu prema sjeveru, a zatim cestu koja nakon mjesta Pistoza dolazi do ceste za Illasi. Tu cestu kratko slijedi prema zapadu (oko 100 m), a zatim slijedi stazu koja prolazi pokraj lokaliteta C. Troni u smjeru sjevera i potom dalje prema zapadu prolazi cestom koja se spaja sa cestom za Illasi. Duž te ceste spušta se prema jugu oko 250 metara i zatim prema zapadu slijedi cestu koja prolazi južno od mjesta Mormontea do približno 16. kilometra ceste do općine Illasi. Tom cestom prolazi prema jugozapadu i kraćim dijelom slijedi rijeku Illasi. Prelazi preko rijeke i nastavlja do ceste za i Guerri odakle slijedi zamišljenu liniju od mjesta Montecurto di Sopra do mjesta i Guerri (vidjeti pojedinost A3*) te slijedeći tu liniju presijeca granicu općine Illasi kod mjesta Montecurto di Sopra. Tu granicu zatim slijedi prema sjeveru do nadmorske visine od približno 92 m na cesti prema mjestu Lione. Tu cestu zatim slijedi prema sjeveru i prolazi kroz Lione, pokraj lokaliteta C. Spiazzi, te kod mjesta Leon S. Marco ide cestom koja u smjeru sjeveroistoka vodi prema lokalitetu C. Santi na visini od 135 m. Odatle slijedi cestu prema Fratti oko 300 m prema zapadu, a zatim prema sjeveru, prolazi kroz Frattu i nastavlja prema zapadu sve do mjesta Mezzane di Sotto. Zatim slijedi cestu prema jugu koja prolazi pokraj mjesta Casoni, Turano, Val di Mezzo, prolazi Boschetto i dolazi do visine od 73 m kod Ville Alberti. Zatim slijedi cestu u smjeru jugozapada do mjesta Barco di Sopra i nastavlja najprije prema zapadu, a zatim prema sjeverozapadu do križanja s cestom koja vodi prema mjestu S. Briccio. Tu cestu zatim slijedi u smjeru sjeveroistoka sve do naselja Casetta, a zatim prolazi stazom zapadno od te ceste, kojom dolazi do mjesta S. Rocco. To područje uključuje brežuljke planina Rocca i Gazzo u općini Caldiero te planine Bisson u općini Soave, koje su razgraničene kako slijedi: Razgraničenje „planina Gazzo” – „planina Rocca” – općina Caldiero Počevši na državnoj cesti Padana br. 11 kod termalnih kupelji Giunone slijedi cestu prema termalnim kupeljima, uz obronke planine Gazzo do visine od 53 m. Odatle skreće lijevo i prolazi uzduž brda kod kojeg prestaje područje planine Rocca sve do općinske ceste. Skreće ulijevo prema centru Caldiera sve do trga. Zatim nastavlja udesno dok ne stigne do općinske ceste Zecconelli s lijeve strane te je gotovo odmah napušta i nastavlja dalje prema sjeveru na istoj nadmorskoj visini sve dok ne dođe do željeznice. Odatle slijedi željeznicu i nastavlja prema istoku do početka razgraničenja. Razgraničenje „planina Bisson” – općina Soave Počinje kod kapelice u Fornellu i nastavlja u smjeru kazaljke na satu prema sjeveru te prati općinsku cestu Bisson sve do presijecanja s cestom koja vodi do naselja San Vittore. Ostaje na desnoj strani i nastavlja uzduž brda prema jugu, do visine od 42 m sve do poljoprivrednog imanja Bisson, a odatle, još uvijek na visini od 42 m, nastavlja u smjeru zapada prema općinskoj cesti u smjeru Fornella u općini Colognola ai Colli.